Oficiālais Vēstnesis L 359 , 15/12/1981 Lpp. 0012 - 0013

Speciālizdevums spāņu valodā: Nodaļa 16 Sējums 1 Lpp. 0078

Speciālizdevums portugāļu valodā Nodaļa 16 Sējums 1 Lpp. 0078



Komisijas Regula (EEK) Nr. 3581/81 (1981. gada 14. decembris) par statistisko robežvērtību Kopienas ārējās tirdzniecības statistikā un dalībvalstu savstarpējās tirdzniecības statistikā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1975. gada 24. jūnija Regulu (EEK) Nr. 1736/75 par Kopienas ārējās tirdzniecības statistiku un dalībvalstu savstarpējās tirdzniecības statistiku [1], kurā jaunākie grozījumi izdarīti ar Regulu (EEK) Nr. 2845/77 [2], un jo īpaši tās 24. un 41. pantu, ņemot vērā Padomes 1972. gada 24. aprīļa Regulu (EEK) Nr. 1445/72 par preču nomenklatūru Kopienas ārējās tirdzniecības statistikai un dalībvalstu savstarpējās tirdzniecības statistikai [3], kurā jaunākie grozījumi izdarīti ar Regulu (EEK) Nr. 3065/75 [4], un jo īpaši tās 5. panta 2. un 3. punktu, ņemot vērā Padomes 1978. gada 18. decembra Regulu (EEK) Nr. 3180/78, ar ko maina Eiropas Monetārās sadarbības fonda izmantotās norēķinu vienības vērtību [5], no šā brīža minēto valūtas vienību saucot par ECU, ņemot vērā Padomes 1980. gada 16. decembra Regulu (EEK, Euratom) Nr. 3308/80 par Eiropas norēķinu vienības aizstāšanu ar EUR Kopienas juridiskajos aktos [6], tā kā kopš Padomes Regulas (EEK) Nr. 2845/77 pieņemšanas cenas mainījušās, tādējādi statistiskā robežvērtība jāpalielina no ECU 300 uz ECU 400, lai dalībvalstīm vairs nebūtu jāveic maznozīmīgu sūtījumu statistiskā uzskaite, ja tās vēlas izmantot šo iespēju taupības nolūkā; tā kā ECU noteiktā statistiskā robežvērtība jāizsaka valstu valūtās; tā kā visu valūtu pārrēķina kurss pret ECU katru dienu mainās; tā kā, lai noteiktu statistisko robežvērtību, jāpiemēro fiksēts pārrēķina kurss; tā kā minēto kursu var noteikt, pamatojoties uz vidējo valūtas maiņas kursu laika posmā no 1980. gada jūlija līdz 1981. gada jūnijam; tā kā vienkāršošanas labad šādi iegūtās summas jānoapaļo; tā kā šajā regulā paredzētie pasākumi ir saskaņā ar Ārējās tirdzniecības statistikas komitejas atzinumu, IR PIEŅĒMUSI ŠO REGULU. 1. pants Statistiskā robežvērtība Regulas (EEK) Nr. 1736/75 24. panta nozīmē, izteikta valūtas vienībās, ir ECU 400. 2. pants Šīs regulas 1. pantā noteiktā statistiskā robežvērtība, izteikta valstu valūtās, nepārsniedz šādas summas: Beļģijas un Luksemburgas Ekonomikas savienībai: | Beļģijas franks/Luksemburgas franks | 16500 | Dānijai: | Dānijas krona | 3100 | Francijai: | Francijas franks | 2400 | Vācijai: | Vācijas marka | 1000 | Grieķijai: | Grieķijas drahma | 24500 | Īrijai: | Īrijas mārciņa | 275 | Itālijai: | Itālijas lira | 500000 | Nīderlandei: | Holandes guldenis | 1100 | Apvienotajai Karalistei: | Lielbritānijas sterliņu mārciņa (£) | 22 | 3. pants Šo regulu pirmo reizi piemēro statistikas datiem par 1982. gadu. Šī regula uzliek saistības kopumā un ir tieši piemērojama visās dalībvalstīs. Briselē, 1981. gada 14. decembrī Komisijas vārdā — Komisijas loceklis Michael O'Kennedy [1] OV L 183, 14.7.1975., 3. lpp. [2] OV L 329, 22.12.1977., 3. lpp. [3] OV L 161, 17.7.1972., 1. lpp. [4] OV L 307, 27.11.1975., 1. lpp. [5] OV L 379, 30.12.1978., 1. lpp. [6] OV L 345, 20.12.1980., 1. lpp. --------------------------------------------------